Omkom i trafikkulykke i Bergen
Ulykken skjedde på Arnavegen mellom Åsane og Arna i Bergen. Politiet fikk beskjed klokken 8.42. - Vi vet ikke noe om hendelsesforløpet, men kan bekrefte at det er en lastebil og en personbil som har kollidert front-mot-front. En person omkom i ulykken, sier operasjonsleder Hans-Erik Thue i Hordaland politidistrikt til NTB. Det er foreløpig full stans i trafikken mellom Åsane og Arna på grunn av ulykken.
En person omkom etter at en personbil og en lastebil frontkolliderte på E16 i Bergen onsdag morgen.